Augustin Zubikarai

Augustin Zubikarai BedialaunetaEIMA: Eskola-liburuetako onomastikaren, gertaera historikoen eta artelanen izenak. Zerrendak. (Ondarroa, Bizkaia, 1914ko azaroaren 3a - Galdakao, Bizkaia, 2004ko uztailaren 12a) apaiza eta euskal idazlea izan zen, eta euskaltzain ohorezko.

 Bizitza 
ezkerrera|thumb|305x305px|Augustin Zubikarairen bustoa
Saturrarango eta Gasteizko apaizgaitegietan ikasi zuen. Hamasei urte zituela hasi zen Euzkadi egunkarian idazten. 1937an Eguna egunkariko erredaktore nagusi izendatu zuten. Geroztik agerkari askotan idatzi zuen: Zeruko Argia, Karmel, Argia, Egan, Boga Boga, Eguna, eta abar.

Espainiako Gerra Zibilean Laredon atxilo hartu zuten eta Aranda de Dueron, Miranda de Ebron eta Oteitzan (Oteiza de la Solana) egon zen preso. Azkenik, Zaragozako kazetari batekin trukatua izan ondoren Frantziara erbesteratu zen 1940 arte. Antzerki lan askoren egilea da. Lehenengoa 1934an argitaratu zuen Euzkadi egunkarian. 1945an Biarritzeko Euskal Lore jokoetan lehenengo saria lortu zuen, Itxasora lanarekin. 1963an, Iru alaba lanarekin, Toribio Altzaga Saria, eta sari bera 1967an Gizon on eta andre erre?, eta berriz ere 1969an Mendu zarrak antzezlanarekin. Sari gehiago ere jaso zituen: Markinako Lore Jokoena, Bizkaiko Foru Aldundiarena, Gipuzkoa saria... Baita ere, bestetik, eleberri eta kontakizun ugari argitaratu zituen.1978an Estatuko Kritika Saria jaso zuen Bale denborak eleberriarekin. 1979an, Esan eta esango sei liburuekin, Azkue saria.

Baina bereziki antzerkigintzan nabarmendu zen. Herri ohiturak eta hizkera ikertu zituen halaber, eta mendebaleko euskara edo bizkaiera erabili izan zuen bere testuetan. Ohorezko euskaltzaina, eta Euskerazaintza elkartearen zuzendaria izan zen 1978tik 2004ra, hil zen arte alegia. Euskalkiak bultzatzea zuen xede elkarte horrek, hain zuzen ere.

 Lanak 

 Narrazioa 
 Boga ta Zixe. Ondarrutarkeriak (1976, egilea editore)
 Kardala (1976, egilea editore)
 Esan eta esango (1979, Ed. Vascas)
 Peru eta Mari, gureak (1986, Gaubeka Irarkola)

 Nobela 
 Piñuetako madalenak (1965)
 Bale denborak (1978, Leopoldo Zugaza)
 Anton Guzurretxe (1979, BAK)
 Laiñoak Mundaka'n (1980, Geu)
 Bizitzako urratsak. Gure giroetako eleberria (1981, Geu)
 Ira usaiña (1981, Geu)
 Mon-daka (1981, Geu)
 Itxastarrak (1986, Gaubeka Irarkola)
 Zaldupeko txikiena (1991, egilea editore)

 Antzerkia 
 Illobearen indarra. 1934, Euzkadi.
 Itxas lapurrak. 1936, Euzkadi.
 Itxasora. 1945.
 Seaska inguruan. 1957, Egan.
 Jaunaren Bidetan. 1959, Egan.
 Iru alaba. 1963, Euskera.
 Gizon on eta andre erre. 1967.
 Aingira kumak. 1969, Egan.
 Errekonduan. 1969.
 Bizi garratza. Mendu zaharrak. 1970, Herri Gogoa.
 Lurrunpean. 1970, Egan.
 Mendi ta itxaso. 1983, Eusko Jaurlaritza.
 Arrain sunda. 1986.
 Arteako itsua eta beste lau antzerki. 1987, Bizkaiko Foru Aldundia.
 Gurea. 1991.

 Kronika 
 Bizkaiko bidetan. Bizkai (1984, egilea editore)

 Biografia 
 Balentin Berrio-Otxoa: bizitza, eskutitzak, gorespenak (1988, Bizkaiko Foru Aldundia)

 Autobiografia 
 Makillen egunak. Guda baten kerizpe eta autsetan (1983, egilea editore)

 Bilduma 
 "Bigarren Errepublikako denboraldiko idazlanak (1931-1937) eta Ondarroa". 2009, Ondarroako Udala.

 Erreferentziak 

 Bibliografia 
 Baraiazarra, Luis; Urkiza, Julen: Agustin Zubikarai (1914).- Egan, 2014-3/4, 39-60

 Ikus, gainera 
 Augustin Zubikarai Saria
 Bizkaiko idazleen zerrenda
 Euskerazaintza
 Markesaren alaba

 Kanpo estekak 
 Augustin Zubikarai literaturaren zubitegian
 Augustin Zubikarairen idazlan guztiak on-line
 Augustin Zubikarairen biografia Euskonews Gaztean
 Augustin Zubikarai. Euskal idazleen artean erraldoia.
 Augustin Zubikarairi buruzko monografikoa Bidegileak bilduman.

Kategoria:Euskal Herriko frankismoaren erbesteratuak
Kategoria:Euskal antzerkigileak
Kategoria:Euskarazko eleberrigileak
Kategoria:Euskaltzain ohorezkoak
Kategoria:Euskal kazetariak
Kategoria:Augustin Zubikarai
Kategoria:Euskerazaintza
Kategoria:Eusko Gudarosteko gudariak
Kategoria:Galdakaon hildakoak